b"\n_START_ARTICLE_\nMagda Donato\n_START_SECTION_\nBiografia\n_START_PARAGRAPH_\nCarmen Eva Nelken va n\xc3\xa9ixer a Madrid el 1906, en el si d'una rica fam\xc3\xadlia jueva de comerciants que li va poder proporcionar una educaci\xc3\xb3 superior, i molt aviat el 1917 va comen\xc3\xa7ar a escriure en el peri\xc3\xb2dic El Imparcial, diari de la fam\xc3\xadlia Gasset, i m\xc3\xa9s tard en altres peri\xc3\xb2dics madrilenys com Estampa, El Liberal i La Tribuna. Signava els seus articles com Magda Donato, amb motiu d'autoafirmaci\xc3\xb3 pr\xc3\xb2pia davant de la poderosa personalitat de la seva germana m\xc3\xa9s gran, Margarita Nelken._NEWLINE_El 1939 es veu obligada a sortir a l'exili per la Guerra Civil, va a Fran\xc3\xa7a, i el novembre de 1941 arriba a M\xc3\xa8xic, on va comen\xc3\xa7ar la seva traject\xc3\xb2ria com a actriu al grup Les comedi\xc3\xa9ns de France. Algunes de les seves pel\xc2\xb7l\xc3\xadcules m\xc3\xa9s conegudes s\xc3\xb3n La liga de las muchachas (1949), Curvas peligrosas (1950), El amor no es negocio (1949) i Caperucita y Pulgarcito contra los monstruos (1960). La seva tasca com a actriu seria reconeguda el 1960 amb el premi a la millor actriu, atorgat per l'Agrupament de Cr\xc3\xadtics de Teatre. Despr\xc3\xa9s de la seva mort a M\xc3\xa8xic el 1966, es va crear el Premi Magda Donato amb l'objectiu de recon\xc3\xa8ixer i premiar la millor obra escrita de l'any, premi que va ser administrat per l'Associaci\xc3\xb3 Nacional de Directors i Actors (ANDA) fins a la seva desaparici\xc3\xb3 el 1973."